Շատո Տիեռի

Շատո Տիեռի  (), քաղաք և համայնք Ֆրանսիայի հյուսիսում՝ Օ դը Ֆրանս երկրամասի Էն գավառում, որի կազմի մեջ մտնող շրջաններից մեկի վարչական կենտրոնն է։ Շատո Տիեռին ընկած է գավառի կենտրոնական մասում՝ Փարիզից 85 կմ դեպի արևելք, Ռեյմսից 51 կմ դեպի արևմուտք։

Բնակչությունը 2014 թվականին կազմում էր 14 546 մարդ։

Պատմություն 
Հիմնադրվել է Հռոմեական կայսրության գոյության վերջին տարիների ընթացքում։ Օտմյու կոչվող բնակավայրը գտնվում էր Սուասոնի Տրուա կոչվող։ Այնտեղով էր անցնում նաև Մառն գետը։

VIII դարում մայորդոմ Կառլոս Մարտելը գերեվարում է ֆրանկների թագավորին և փակում նրան Օտմյու դղյակում։ Շուտով այն ստանում է «Castrum Theodorici» անվանումը, որը շուտով դառնում է «Շատո Տիեռի» («Theodorici» անունը թարգմանվեց ֆրանսերենից որպես Տիեռի)։ Շատո Տիեռին երկար տարիներ շարունակ պատկանում էր Վերմանդուայի գրաֆներին՝ ֆրանսիայի թագավորների մոտ բարեկամներին։

Շատո Տիեռիի տարածքում էին տեղի ունեցել երկու կարևոր մարտեր։ Առաջին մարտը տեղի է ունեցել 1814 թվականին փետրվարի 12–ին, Նապոլեոնի վեցօրյա պատերազմի ժամանակ, իսկ Առաջին աշխարհամարտի ժամանակ 1918 թվականին այստեղ դաշնակիցները հարված հասցրին գերմանական զորքին։

Տեսարժան վայրեր 
 Հայտնի Շատո Տիեռի դղյակի ավերակներ։ Պահպանվել են պատերի մի մասը, Սեն-Ժան և Սեն-Պիեր դարպասները։
 XVII դարի վանք։ Ներկայումս գործում է որպես քոլեջ։
 XV դարի եկեղեցի։
 Բողոքական եկեղեցի։
 Բալն (նախկին դիտարան)։

Տնտեսություն 
Բնակչության զբաղվածությունը՝
 գյուղատնտեսություն — 0,8 %
 արդյունաբերություն — 16,1 %
 շինարարություն — 3,8 %
 առևտուր, տրանսպորտ և սպասարկման ոլորտ — 42,3 %
 պետական ​​և համայնքային ծառայություններ — 37,0 %

Գործազրկության մակարդակը (2014) — 22,9 % (Ֆրանսիա —  13,5 %, Էն համայնք — 17,8 %)։
Մեկ մարդու տարեկան միջին եկամուտը(2013) — 17 385 եվրո (Ֆրանսիա — 20 185 եվրո, Էն համայնք — 18 300 եվրո)։

Ժողովրդագրություն 
Բնակչության թվի դինամիկա

Քույր քաղաքներ 
  Մոսբահ, Գերմանիա
  Պյոսնեկ, Գերմանիա
  Ունտերլուս, Գերմանիա
  Ալիարտոս, Հունաստան
  Մադագասկար
   Գրիբուվ, Լեհաստան
  Կինյամի, Ռուանդա
  Չիսնեդիե, Ռումինիա

Տե՛ս նաև 
 Ֆրանսիայի շրջանների ցանկ

Պատկերասրահ

Ծանոթագրություններ

Արտաքին հղումներ 

 
 2014 թվականի քաղաքային ընտրությունների արդյունքը

Ֆրանսիայի համայնքներ
Ֆրանսիայի բնակավայրեր
Էնա դեպարտամենտի կանտոններ